Seceta lovește Europa. Lipsa ploilor și temperaturile extreme afectează culturile agricole

Europa se confruntă cu una dintre cele mai severe crize de apă din ultimii ani. Seceta și temperaturile extreme afectează culturile agricole, iar autoritățile sunt nevoite să ia măsuri de urgență, precum restricții tot mai dure pentru folosirea apei. Debitul mai multor râuri a scăzut la cote istorice, ceea ce pune presiune pe producția de energie.